El programa ILDONA a Alboraia iniciarà al gener un curs d'iniciació a la informàtica i competències digitals
21 de desembre de 2022

Últimes places per al curs Iniciació a la informàtica i en Competències digitals bàsiques del Programa ILDONA de l'Ajuntament d'Alboraia. El curs de 40 hores de duració , té un horari de 09.30 a13:30 i s'impartirà al llarg del mes de Gener.

Requisits: ser dona en situació de desocupació, inscrita en el Espai Labora i empadronada a Alboraia.

Per a participar en el procés de selecció, cal contactar amb l'Agència de Desenvolupament Local 96 186 93 50 Ext 6099 (s.martinez@alboraya.com).

El programa ILDONA desenvolupat per l'Ajuntament d'Alboraia en col·laboració amb LABORA i finançat per la Unió Europea a través dels fons Next Generation EU, pretén millorar la capacitació de les dones d'Alboraia, oferint oportunitats d'orientació, formació i assessorament en els àmbits ecològic-verd i digital-tecnològic.

Fins ara ja s'han desenvolupat des de l'ILDONA dues accions formatives, en les quals han participat 23 dones: Màrqueting en línia i promoció de llocs web (on les alumnes han elaborat projectes empresarials de comunicació digital) i Neteja, Gestió, residus i medi ambient (enfocat al reciclatge efectiu de residus generats en les tasques de neteja viària, i d'edificis i locals).